Publication: Magyar Közlöny
Issue: MK-2009-188 (Year: 2009, Number: 188)
Era: 2004-2010
Section: 4 A Büntetõ Törvénykönyvrõl szóló 1978. évi IV. törvény 286/A. § (2)–(3) bekezdése.
Paragraph Index: 1050

f) A kábítószer-túladagolások megelõzését szolgáló komplex beavatkozások fejlesztése innovatív eszközök, információs és képzési rendszerek fejlesztése révén. VII/2.4. Indikátorok és lehetséges célértékeik – Gondozásba/kezelésbe vett új betegek száma növekszik a 2008-ban regisztrált értékekhez képest; – Az EMCDDA (Kábítószer és Kábítószer-függõség Európai Megfigyelõ Központja) standard alapján számított problémás droghasználók száma, az ilyen módon becsült szám viszonya a kezelésben lévõk számához; – Túladagolás következtében elhunytak száma (direkt halálesetek) nem nõ a 2008-ban mért értékekhez képest; – Indirekt halálesetek száma; – Nem halálos kábítószer-túladagolásos esetek száma; – Alacsonyküszöbû szolgáltatások forgalmi adatai (pl. tûcsere); – Az egészségügyi ellátók és alacsonyküszöbû szolgáltatások területi lefedettségének mutatói; – Az egészségügyi ellátók betegforgalmi adatai, a kezelésben maradás idõtartama, a kezelések kimenetelét jelzõ számok (absztinenciaarány, súlyos pszichiátriai szövõdmények száma, intravénás használati arány csökkentése); – HIV/HCV-szûrésben részt vettek és kezelésbe vettek száma a drogfogyasztók körében; – Intravénás fogyasztók körében az új HIV- és HCV-fertõzöttek száma, valamint a kezelésbe kerültek száma; – Szubsztitúciós kezelésben részesültek száma; – Kábítószerfüggõ terhesek és újszülöttjeik számára nyújtott speciális programok száma, valamint az ellátásba vett terhesek száma; – Kistérségi szinten együttmûködõ ellátóhálózatok aránya; – Rehabilitációs és reintegrációs programok elérhetõsége és ellátásban részesülõk száma; – A büntetés-végrehajtási intézetekben különbözõ ellátási formákban részesülõk száma; – Az egyes ellátási formák hatékonyságvizsgálatainak eredményei; – Megújított kezelési protokollok száma; – A kezelés-ellátás és az ártalomcsökkentés közköltségei és egymáshoz, valamint a többi pillérre fordított összegekhez viszonyított aránya; – Szerfüggõséggel rendelkezõ pszichiátriai kezelésben részesülõk száma. VII/3. Kínálatcsökkentés VII/3.1. Pillérfõcél Csökkenteni kell a drogok hozzáférhetõségét, valamint a drogok használatából és kereskedelmébõl fakadó egyéni és közösségi ártalmakat és kockázatokat. Az alapvetõ emberi jogok tiszteletben tartásával biztosítani szükséges a társadalom közösségeinek legnagyobb fokú biztonságát a kábítószerek illegális elõállítása, kereskedelme és a prekurzorok, kábítószerek és pszichotróp anyagok eltérítése elleni hatékonyabb fellépés segítségével. Emellett a droghasználattal kapcsolatos bûnelkövetés csökkentése érdekében mennyiségileg és minõségileg is fejleszteni kell a megelõzési programokat a közremûködõ szervezetek számának, és egymás közötti együttmûködésének növelésével, a megvalósítás társadalmasításával a közösségi politikák keretében. E cél megvalósítása érdekében a bûnüldözés területén a kábítószerrel való visszaélés bûncselekményi körének kínálati oldali elkövetéseire kell összpontosítani. VII/3.2. A pillér szemléleti kerete Az Európai Unió tagországai büntetõpolitikájukban egyre nagyobb figyelmet fordítanak az emberi jogokra, a szakszerûségi, hatékonysági és költséghatékonysági szempontokra. A társadalompolitika részeként megvalósuló büntetõpolitika szükségszerûen túlnyúlik a büntetõ-igazságszolgáltatás rendszerén. Az így felfogott büntetõpolitika nemcsak azt határozza meg, hogy milyen magatartásokat kell büntetendõvé nyilvánítani, illetve, hogy a büntetendõ cselekmények elkövetõit milyen mértékben kell büntetni, hanem kijelöli a bûncselekmények egyéni és közösségi következményeivel kapcsolatos beavatkozások rendszerét is. Ennek keretében kialakítja a büntetés-végrehajtás rendjét és a pártfogó felügyeletet, ellátja a bûnmegelõzés állami feladatait, valamint feltárja a közösségi erõforrásokra építõ együttes beavatkozások rendjét a társadalmi és rendészeti bûnmegelõzés eszközeivel. Proaktívan, a nemzeti és települési szintû megelõzési programokban való részvétellel, a bûnismétlés lehetõségének csökkentését szolgáló programok kialakításával, a bûnelkövetõ reintegrációs esélyeinek növelésével, a kezelésbe irányítás és bizonyos helyi szinten megjelenõ ártalmak csökkentésében való részvétellel hozzájárul az egyéni és közösségi biztonság kiteljesedéséhez. Az állami büntetõpolitikának emellett gondot kell fordítania a bûnözés okozta sérelmek, a bûncselekmények elszenvedõi és az emiatt életminõségükben veszélybe került személyek társadalmi, morális és anyagi sérelmeinek enyhítésére is. Ma már rendelkezésre állnak bizonyítékok a tekintetben, hogy a büntetõ-igazságszolgáltatási eszközök megvalósítása is csak más beavatkozásokkal együttesen, interszektoriálisan, és a közösség életébe beágyazottan lehet hatékony. A kínálat- és keresletcsökkentés területei tehát egymást feltételezõ és kiegészítõ módon lehetnek csak eredményesek. A kínálatcsökkentés érinti a jogi szabályozást, a bûnüldözés területét, az illegális kábítószer-termelés felszámolását, az ún. prekurzoranyagok szigorú ellenõrzését, a Rendõrség, a Vám- és Pénzügyõrség felderítõ tevékenységét, a Nemzetbiztonsági Szakszolgálat (NBSZ) kapacitásainak bõvítését, a fejlesztési feladatok összehangolt végrehajtását, a büntetés-végrehajtás területén a szükséges terápiás, illetve ellenõrzési funkciók mûködtetését, ezen túlmenõen nemzetközi szinten összehangolt vagy fedett nyomozást, a pénzmosás és a korrupció elleni fellépést, a kábítószer-hatóságok és a nyomozati szervek közötti együttmûködés két- és többoldalú, regionális és széles nemzetközi megvalósulását, valamint kiterjed a közösségi alapú kínálatcsökkentési és resztoratív programokra is. A büntetõ-igazságszolgáltatás mûködtetése során kiemelt figyelmet kell fordítani a kábítószer-fogyasztó emberi jogainak tiszteletben tartására és az elérhetõ legjobb ellátáshoz való hozzáférés biztosítására. A Nemzeti Drogstratégia célja annak megfogalmazása, hogyan hasson egymásra, illetve miképpen mûködjön együtt a büntetõ- és a drogpolitika annak érdekében, hogy megfelelõ konszenzus alakuljon ki a tudományos és szakmai irányelvek, valamint a jogalkotás és jogalkalmazás területén. A büntetõpolitika alakítása során a drogpolitika szakmai észrevételeit/igényeit a felelõs döntéshozónak fokozottan figyelembe kell vennie. Mérlegelni kell a kábítószerek elõállításától az elfogyasztásig tartó láncolat minden résztvevõjének és elemének szerepét és kockázatát a szerfogyasztás megjelenése, állandósulása, a társuló bûncselekmények megjelenése szempontjából. Hatékony együttmûködés esetén e két politika összhangban van, egymással nem versenyez, mellérendelt szerepet tölt be, és kölcsönösen reflektál egymásra. Ennek elérése és összhangja egy modern stratégia fontos célkitûzése. Éppen ezért kívánatos a Büntetõ Törvénykönyv kábítószerrel való visszaélés tényállásaira vonatkozó szabályozását a Nemzeti Drogstratégia célkitûzéseivel összhangba hozni. A módosítás feleljen meg annak a korábbi jogalkotói akaratnak, amely szerint a kábítószerrel visszaélés tekintetében elsõsorban a kábítószer-terjesztõket, a kereskedelembõl hasznot húzókat vegye célba a büntetõ-igazságszolgáltatás. Ennek érdekében a fogyasztás céljából történõ megszerzést külön, enyhébben minõsülõ esetként szükséges kezelni. Az alkotmányossági kritériumokkal összhangban ehhez szükséges alakítani mind a speciális, mind pedig az eljárási szabályokat. A Btk. és ezzel összefüggésben a büntetõeljárási törvény módosítása során a keresleti oldali szereplõk, azaz a fogyasztók tekintetében– afogyasztásukkalösszefüggõkisebbsúlyú kínálatibûncselekményekelkövetéseeseténis–növelnikell a társadalmi befogadásukat, (re)integrációjukat szolgáló megoldásokat (pl. vádelhalasztás, „elterelés” kiterjesztése stb.). Kívánatos a fogyasztói magatartás nyomozati és bizonyítási érdekbõl történõ üldözése helyett a nyílt és titkos eszközöket, innovatív technikákat igénybe venni, illetve a felderítést a terjesztõi hálózatok feltérképezésére és felszámolására összpontosítani. Ugyanakkor kiemelten kell alkalmazni a kábítószer-kereskedõk esetében a kutatási adatok alapján leghatékonyabb eszközök egyikét, azaz hogy fel kell tárni és a pénzkörforgásból ki kell vonni a kereskedésbõl származó hasznot annak elkobzásával. Kiemelten fontos a kábítószer-fogyasztással összefüggõ közlekedési balesetek számának csökkentése, ennek érdekében a célzott közúti ellenõrzések fokozása és a balesetet okozó gépkocsivezetõk szûrése kábítószer fogyasztására. A jogi szabályozás fontos feladata lehet a kereskedelmi kommunikációban szabályozni és korlátozni azokat a megjelenéseket, amelyek kábítószer-fogyasztáshoz kapcsolódó normalizáló hatásokat érhetnek el. A kínálatcsökkentés egyik eleme lehet a kábítószerrel kapcsolatos bûncselekményekre felhívó, illetve a kábítószerek forgalmazásának, elõállításának teret adó honlapokkal szembeni fellépés. VII/3.3. Célkitûzések A stratégiai periódus végére, 2018-ra az alábbi célkitûzések teljesülését irányozzuk elõ: A) A kábítószer-kereskedelem, -terjesztés elleni fellépés hatékonyságának növelése

Source: https://magyarkozlony.hu/hivatalos-lapok/58be964204b2b444b94293a62864329d9e07bf41/dokumentumok/ba1cea02810d82f100d48bb3d898942bf589f978/letoltes